SAGEN ER AFSLUTTET, læs nederst for update.
***************************************
Forventer i hurtig hjælp når uheldet er ude, bedes I undersøge markedet igen.

D. 28-07 bliver vi påkørt bagfra, personen der forårsager uheldet erkender efterfølgende at hun var skyld i uheldet, og siger sågar til politiet at hun kørte både for hurtigt og ikke var koncentreret om kørslen. Vidner til hendes kørsel blev overhalet af hvad de mener med mere end 120km/t.

Vognen bliver om aftenen, efter vi kommer fra skadestue, m.m. afhentet af DAH, og kørt til mit sædvanlige værksted, skaden anmeldt da Gjensidige åbner telefonerne efterfølgende dag, altså d. 29-07, her beder de om journal-nummer til politirapport, hvilket jeg får fat i d. 30-07, og sender videre, så de selv kan se sagens forløb.

Værkstedet går igang med at vurdere skadens omfang d. 29-07(beløber sig til 140.000,-, tæt på 100% af nyværdi), taksator får sendt billeder, og vurderer den totalskadet samme dag, og jeg skal sende reg. attest/slutseddel, det gør jeg torsdag d. 31 med a-post, så det er fremme om fredagen, her mailer jeg taksator om han har modtaget noget, det har han ikke, men han vil vende tilbage mandag.

Han vender tilbage med at papirerne er modtaget, og at jeg kan få udbetalt 146.000, som var nypris(den var kun 6 måneder gammel), stiftelsesomkostninger m.m. må jeg så selv afholde, sammen med selvrisiko da skyldspørgsmålet åbenbart ikke er fastlagt, da modpartens forsikring ikke har reageret(hvilket jo ikke er min hovedpine når jeg har kaskoforsikring på min bil), men her kommer det sjove så...

Da panthaver ikke havde modtaget pengene i går, kontakter jeg igen taksator for at høre om han ikke kan skrive en bekræftelse på at beløbet bliver indbetalt, så jeg kan handle ny bil, han henviser til at de først skal se politirapporten, og jeg skal kontakte skadesservice for yderligere spørgsmål, det gør jeg så, og gudhjælpemig om ikke jeg finder ud af at taksator har noteret at vi skulle have kørt uden BAGLYGTER!!!(ikke bare baglys, men selve lygterne);
1. Hvorfor pokker skulle vi da afmontere baglygterne på campingpladsen, putte hund og barn i bilen og køre til stranden? - Det giver jo så absolut ingen mening.
2. Hvorfor kommer taksator først i tanke om det NU, altså 9 dage efter han har gennemgået bilen, og på det tidspunkt hvor pengene skal udbetales?
3. Hvorfor har i ikke anmodet om den politirapport som efterlyst allerede d. 30-07, fremfor d. 07-08 efter jeg rykker? For Hobro(nordjyllands) politi bekræfter de først har modtaget anmodningen i går, og at der er op til 10 dages sagsbehandlingstid.

Jeg vil gerne medgive at bilen ikke var i forsvarlig stand EFTER!!! uheldet, og at baglygterne var enten smadret eller faldet ud grundet en kollision bagfra, men at notere vi skulle have afmonteret dem og sat vores liv og førlighed på spil, er simpelthen så langt ude at det grænser til injurier.

Det er en farce det her, og kun et ynkeligt forsøg på at trække en formsag i langdrag, så I slipper for at lægge penge ud, indtil I har hørt fra modpartens forsikring.

Ydermere(i tilfælde af at vi skulle have handlet groft uagtsomt, hvilket vi på ingen måde har!!!), må dette ikke lægges til last for panthaver, det har en principiel afgørelse i højesteret fastsat i november sidste år:
(link fjernet da det af TP betragtes som spam, men så må i selv google "principiel afgoerelse fra hoejesteret vedroerende forsikringsaftalelovens §54")

Jack - en(unødvendig) ærgerlig oplevelse rigere.

********************

EDIT, efter Gjensidiges svar:

Det svar ligner unægtelig et copy/paste fra facebook, men besvarer jo stadig ikke mine spørgsmål, så igen må jeg konkludere, at det mest af alt virker som "trækken tid ud", jeg prøver derfor igen:

1. Hvorfor pokker skulle vi da afmontere baglygterne på campingpladsen, putte hund og barn i bilen og køre til stranden? - Det giver jo så absolut ingen mening.
2. Hvorfor kommer taksator først i tanke om det NU, altså 9 dage efter han har gennemgået bilen, og på det tidspunkt hvor pengene skal udbetales?
3. Hvorfor har i ikke anmodet om den politirapport som efterlyst allerede d. 30-07, fremfor d. 07-08 efter jeg rykker? For Hobro(nordjyllands) politi bekræfter de først har modtaget anmodningen i går, og at der er op til 10 dages sagsbehandlingstid.

Svar udbedes, for syntes at jeg som kunde, og uden skyld i uheldet har fortjent en uddybende forklaring.

Ikke nok med at ens ferie blev halveret, at man i 14 dage har rendt rundt og lignet en bokser i ansigtet, og ikke har kunne spise/drikke andet end hvad der kan komme igennem et sugerør, at det koster en 5000 efter skat per uge i tabt arbejde, så skal man saftsuseme også vrides igennem dette træge system, det kan I som MIN "medspiller" i sagen, ikke være bekendt, der BURDE i bruge jeres tid på at få indhentet pengene hos skadesforvolderen, som påkørte min søn på 9 år, vores hund på 4.5kg, og jeg som enlig og ansvarlig far. 
Altså den 19 årige pige der testkørte sin kærestes "nye" bil i AL for høj fart, og med fokus på andet end hvad der skete i trafikken, hvilket hun jo selv indrømmede overfor politi, vidner og jeg!

Derfor ER det her en hel urimelig behandling af jeres kunder, en formsag der trækkes i langdrag, og bestemt ikke noget jeg ønsker for andre af jeres kunder, at skulle trækkes igennem.

EDIT 17-08-14:

Nu har jeg så allieret mig med en mere bilkyndig person, som har hjulpet mig med at gennemgå de billeder som værkstedet har sendt, og som har været genstand for jeres vurdering af at være kørt uden baglygter.
På billede DSC03688.JPG fremgår det faktisk tydeligt at der HAR været monteret lygter, selve glas-delen er ganske vidst ikke tilstede, men:
1. selve stikket der forbinder lygten, hviler i "hulet" bag lygten, det stik ville være skubbet ind i hullet ved sammenstødet, hvis der ingen lygter var, altså er den afmonteret efterfølgende.
2. selve monteringsrammen, som sidder fast på lygten er i venstre side komplet, og i højre side knækket ca. ved nederste skruehul.

Gad vide hvilken forklaring man så får på ovenstående, og om jeg overhovedet FÅR svar, for i har ikke svaret på 2 af mine mails, i har ikke ringet mig op som lovet de 3 gange jeg har ringet ind, og min skadesbehandler har været "optaget" på telefonen.

Jeg glæder mig virkelig til den dag I får politirapporten, og jeg så står til en kæmpe undskyldning for at trække dette i langdrag, og mistænkeliggøre en uskyldig mand på den måde, får går desværre ikke udfra at mine egne bevislige argumenter på nogen måde ændrer jeres praksis.

UPDATE 19-08-14
Jeg gav først 1 stjerne, grundet ovenstående oplevelse. Jeg har ændret den nu, fordi de sidste 2 dages lidt mere grundig undersøgelse, medførte at en fysisk taksator var ude at vurdere bilen, ringede mig op og sagde der sad nogle i skadesservice med meget røde ører, fordi "de normale procedurer" ikke var blevet fulgt, ikke hurtigt nok hvertfald, for ved sådan en "twist" når der kunne være mistanke om en bil der ikke lever op til at være "i lovlig forsvarlig stand", så bør det fysisk kontrolleres, hvilket jo så(som jeg også kunne skimte på et af billederne) viste at lygterne havde været på.

De 2 efterfølgende samtaler med taksator, samt skadeschef, og deres oprigtige beklagelse over den portefølje af uheldige omstændigheder jeg uheldigvis blev ramt af, gør at jeg opgraderer til 3.

Jeg lader hele det efterhånden lange sagsforløb stå, så andre kan se det har været en ulige kamp, men også at i faktisk er rimelige når fejlen bliver opdaget, at det så desværre tog noget lang tid, kan jo også bruges konstruktivt internt hos jer, for at højne kvaliteten fremadrettet.

Det endte heldigvis godt, og jeg kan nu få fokus flyttet fra frustrationerne, til at fortsætte ens liv som tidligere.